MT
C 94/24
Il-Ġurnal Uffiċjali tal-Unjoni Ewropea
13.3.2023
Talbiet — tiddikjara li, billi żammet fis-seħħ l-Artikolu 2 tal-Lei n.o 25/2018 de 14 de junho (il-Liġi Nru 25/2018 tal-14 ta’ Ġunju 2018) li jżid is-subparagrafu 7 mal-Artikolu 25 tal-Lei n.o 31/2009 de 3 de julho (il-Liġi Nru 31/2009 tat-3 ta’ Lulju 2009) fil-verżjoni tagħha skont il-Lei n.o 40/2015 (il-Liġi Nru 40/2015), u li jipprevedi li: “id-detenturi ta’ diploma universitarja fl-inġinerija ċivili li għalihom isir riferiment fl-Anness VI tad-Direttiva 2005/36/KE (1), tal-Parlament Ewropew u tal-Kunsill tas-7 ta’ Settembru 2005 dwar ir-rikonoxximent ta’ kwalifiki professjonali, emendata bid-Direttiva 2013/55/UE tal-20 ta’ Novembru 2013, b’taħriġ mibdi fis-snin akkademiċi li għalihom isir riferiment hemmhekk, u li juru li, bis-saħħa tad-dispożizzjonijiet tad-Decreto n.o 73/73, de 28 de fevereiro (id-Digriet Nru 73/73 tat-28 ta’ Frar 1973), kienu ssottomettew, bejn l-1 ta’ Novembru 2009 u l-1 ta’ Novembru 2017, proġett ta’ arkitettura li kien jistħoqqlu approvazzjoni muniċipali, jistgħu jfasslu l-proġetti speċifikament previsti fl-imsemmi digriet, taħt il-kundizzjonijiet stabbiliti fih u fl-osservanza tas-sistema legali fis-seħħ għall-attività, fejn madankollu jkunu suġġetti għat-twettiq tal-obbligi stabbiliti f’din il-liġi u, jekk ikun il-każ, għall-konstatazzjoni ta’ dan permezz tal-entitajiet amministrattivi kompetenti”, ir-Repubblika Portugiża naqset milli twettaq l-obbligi tagħha taħt l-Artikolu 49(1) tal-Anness VI u l-Artikolu 59(3) tad-Direttiva 2005/36, kif ukoll l-Artikoli 45, 49 u 56 TFUE. — tikkundanna lir-Repubblika Portugiża għall-ispejjeż.
Motivi u argumenti prinċipali L-inġiniera li d-diplomi universitarji tagħhom huma elenkati fl-Anness VI tad-Direttiva 2005/36 tal-Parlament Ewropew u tal-Kunsill tas-7 ta’ Settembru 2005 dwar ir-rikonoxximent ta’ kwalifiki professjonali, kisbu drittijiet biex iwettqu proġetti ta’ arkitettura fl-Unjoni Ewropea kollha (“drittijiet miksuba”).
L-inġiniera jippossjedu drittijiet miksuba biss jekk jitħarrġu sa mhux iktar tard mis-sena akkademika indikata fl-Anness VI tad-Direttiva.
Fl-2018, ir-Repubblika Portugiża adottat leġiżlazzjoni (il-Liġi Nru 25/2018 tal-14 ta’ Ġunju 2018) li llimitat b’mod kunsiderevoli d-drittijiet miksuba minn dawn l-inġiniera, l-aċċess għall-professjoni ta’ perit u l-moviment liberu tal-persuni.
B’mod partikolari, l-Artikolu 2 ta’ din il-liġi: a.
Jillimita d-drittijiet miksuba lill-inġiniera ċivili b’taħriġ mibdi fis-snin akkademiċi li għalihom isir riferiment fid-Direttiva – jiġifieri jeskludi mill-possibbiltà ta’ eżerċizzju tat-drittijiet miksuba tagħhom lill-inġiniera ċivili kollha b’taħriġ mibdi fis-snin akkademiċi preċedenti; u b.
Jirrikjedi, b’mod diskriminatorju u mingħajr ebda bażi fid-Direttiva, li, biex jitwettaq proġett ta’ arkitettura, inġinier ċivili għandu jkun issottometta, bejn l-1 ta’ Novembru 2009 u l-1 ta’ Novembru 2017, proġett ta’ arkitettura li kien jistħoqqlu approvazzjoni muniċipali.
Dan ir-rekwiżit huwa partikolarment diffiċli li jiġi ssodisfatt peress li, mill-2015, il-muniċipalitajiet Portugiżi jiċħdu sistematikament proġetti ta’ arkitettura sottomessi minn inġiniera benefiċjarji ta’ drittijiet miksuba taħt id-Direttiva 2005/36.
Fl-24 ta’ Jannar 2019, il-Kummissjoni bagħtet ittra ta’ intimazzjoni lir-Repubblika Portugiża.
Sussegwentement, intbagħtet opinjoni motivata lir-Repubblika Portugiża fid-29 ta’ Frar 2020, li ma ġietx imwieġba mir-Repubblika Portugiża.
(1)
ĠU 2005, L 255, p. 22, rettifiki fil-ĠU 2007, L 271, p. 18, fil-ĠU 2008, L 93, p. 28, u fil-ĠU 2014, L 305, p. 115.
Appell ippreżentat fit-23 ta’ Diċembru 2022 minn Trebor Robert Bilkiewicz mis-sentenza mogħtija mill-Qorti Ġenerali (Il-Ħames Awla) fis-26 ta’ Ottubru 2022 fil-Kawża T-273/21 – The Bazooka Companies vs EUIPO (Kawża C-783/22 P) (2023/C 94/27) Lingwa tal-kawża: l-Ingliż Partijiet Appellant: Trebor Robert Bilkiewicz (rappreżentant: P. Ratnicki-Kiczka, avukat)